ຊີເຣຍຮັບຜ່ານກົດໝາຍ ອະນຸຍາດໃຫ້ຈັດຕັ້ງ ພັກ​ການ​ເມືອງ
ໂຄງການ​ປະຕິ​ຮູບທາງ​ການ​ເມືອງ ​​ລະບຸ​ວ່າ ພັກການ​ເມືອງ​​ທີ່ປະກອບຂຶ້ນ ​ຈະຕ້ອງ​ບໍ່​ອິງ​ໃສ່​ພື້ນຖານທາງ​ດ້ານສາສະໜາ,​ ຊົນ​​ແຜົ່າ​ ຫຼື ພາກ​ພື້ນ.
ລັດຖະບານຊີເຣຍໄດ້ຮັບຮອງເອົາກົດໝາຍໃໝ່ ທີ່ອະນຸຍາດໃຫ້ມີການຈັດຕັ້ງພັກ ການເມືອງຂຶ້ນໄດ້ ຊຶ່ງເປັນການຕ່າວປີ້ນຂໍ້ຫ້າມຕໍ່ພວກກຸ່ມຝ່າຍຄ້ານ ທີ່ໄດ້ໃຊ້ມາ ຫຼັງຈາກທີ່ພັກ Ba'ath ຂຶ້ນກໍາອໍານາດໃນ ປີ 1963 ນັ້ນ ອົງການຂ່າວ SANA ຂອງທາງການກ່າວໃນວັນຈັນມື້ນີ້ວ່າ ກົດໝາຍທີ່ວ່ານີ້ແມ່ນ ສ່ວນນຶ່ງຂອງໂຄງການປະຕິຮູບທາງການເມືອງ ແລະລະບຸວ່າ ພັກການເມືອງທີ່ ຈະປະກອບຂຶ້ນນັ້ນ ຈະຕ້ອງບໍ່ອິງໃສ່ພື້ນຖານທາງດ້ານສາສະໜາ, ຊົນແຜົ່າ ຫຼື ພາກພື້ນ ກົດໝາຍໃໝ່ນີ້ຍັງລະບຸອີກວ່າ ພັກການເມືອງໃໝ່ນັ້ນຈະຕ້ອງບໍ່ແມ່ນ ສາຂາຂອງກຸ່ມທີ່ບໍ່ແມ່ນຊາວຊີເຣຍ ຫຼືໃຊ້ຄວາມຮຸນແຮງໃດໆ ທັງນັ້ນ ພວກປະຊາຊົນທີ່ໄດ້ທໍາການປະທ້ວງ ທວງໃຫ້ການຄອງອໍານາດແບບຜະເດັດ ການຂອງປະທານາທິບໍດີ Bashar al-Assad ຍຸດຕິລົງນັ້ນ ໄດ້ຮຽກຮ້ອງໃຫ້ ພັກທີ່ກໍາອໍານາດຢູ່ນີ້ ຮວມເອົາພັກອື່ນໆເຂົ້າໃນລັດຖະບານນໍາ ໃນວັນອາທິດວານນີ້ ທ່ານ ອັສສາດ ໄດ້ແຕ່ງຕັ້ງອະດີດພົນຕໍາຫລວດຈັດຕະວາ Samir al Sheik ທີ່ເຄີຍປະຈໍາການຢູ່ນະຄອນ Damascus ນັ້ນໃຫ້ໄປບໍລິ ຫານແຂວງ Deir al-Zor ທີ່ອຸດົມຮັ່ງມີດ້ວຍບໍ່ນໍ້າມັນໃນພາກຕາເວັນອອກຂອງ ປະເທດນັ້ນ 2 ມື້ ຫຼັງຈາກທີ່ໄດ້ມີການປະທ້ວງຂະໜານໃຫ່ຍທີ່ສຸດ ຕໍ່ຕ້ານການ ປົກຄອງຂອງທ່ານນັ້ນ ທ່ານ Sheik ແມ່ນໄດ້ຂຶ້ນກໍາອໍານາດແທນທ່ານ Hussein Arnos ຊຶ່ງເປັນພົນ ລະເຮືອນແລະໄດ້ຖືກຍ້າຍໄປປະຈໍາການຢູ່ແຂວງນ້ອຍໆ Qunaitera ທາງກໍ້າ ຕາເວັນຕົກຂອງນະຄອນຫລວງ Damascus ພວກນັກເຄື່ອນໄຫວກ່າວວ່າ ໄດ້ມີປະຊາຊົນຈໍານວນ 5 ແສນຄົນ ພາກັນລົງສູ່ ຖະໜົນຫົນທາງເດີນຂະບວນປະທ້ວງໃນວັນສຸກຜ່ານມານີ້ ຜ່ານແຂວງ Deir al-Zor ຊຶ່ງເປັນເຂດຊົນເຜົ່າທີ່ມີຊາຍແດນຕິດກັບອີຣັກ ແລະເປັນທີ່ໝັ້ນຂອງ ຊົນເຜົ່າ Sunni ໃນອາທິດແລ້ວນີ້ ພວກທະຫານໄດ້ເຂົ້າປິດອ້ອມບ້ານ Albu Kamal ທາງພາກຕາເວັນອອກສຸດຂອງແຂວງ ຫຼັງຈາກທີ່ທະຫານ 30 ຄົນ ໄດ້ພາກັນໂຕນໜີລຸນຫຼັງມີການສັງຫານພວກປະທ້ວງ 4 ຄົນ